Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
2 เม.ย. 2558

แรงซื้อหุ้นใหญ่โดดเด่น ในช่วงตลาดขาขึ้นระยะสั้น  SET มุ่งขึ้นไปทดสอบ 1,555 จุด
ดัชนี SET อยู่ที่ 1,537.91 จุด +12.33 จุด +0.81% ปริมาณซื้อขาย 21,663 ลบ.
แนวรับ :        1530, 1515        แนวต้าน :          1545, 1555
 
สรุปทิศทางและแนวโน้มตลาด
SET ยืนเหนือ 1,530 จุด พร้อมปริมาณการซื้อขายสนับสนุน: SET ปรับสูงขึ้นต่อเนื่องยืนเหนือ 1,530 จุด ด้วยปริมาณการซื้อขายสนับสนุนมากกว่า 2 หมื่นล้านบาทในช่วงเช้า เป็นปัจจัยบวกต่อเนื่อง ด้วยเป้าหายถัดไปที่ 1,550 จุด โดยมีปัจจัยสนับสนุนจาก 1) การยกเลิกกฎอัยการศึก ใช้ ม.44 แทน ซึ่งคาดว่าจะทำให้การเบิกจ่ายเงินงบประมาณรวดเร็วขึ้น 2) การเข้าซื้อของ Trigger Fund 3) สภาพคล่องในประเทศสูง จากดุลการค้าเกินดุล ~US$6 พันล้านในช่วง ม.ค.-ก.พ. 4) คาดมาตรการกระตุ้นเศรษฐกิจจากรัฐบาลจีน ขณะที่ Fed ยังคงดอกเบี้ยต่ำไปจนถึง 4Q15…แนะนำ “ซื้อ” รับเหมาฯ วัสดุก่อสร้าง SCC SEAFCO CK STEC กลุ่มหุ้นพลังงานทางเลือก EA SAMART TPIPL (TPIPL ไม่อยู่ใน TNS Coverage) และกลุ่มหุ้นใหญ่อย่าง AOT KBANK
“ซื้อ” กลุ่มโรงกลั่น..กลับมาทำกำไรอีกครั้งใน 1Q15: แนะนำ “ซื้อ” หุ้นกลุ่มโรงกลั่นน้ำมัน อย่าง PTTGC TOP และ BCP ด้วยปัจจัยสนับสนุนจาก 1) ผลการดำเนินงาน 1Q15 กลับมามีกำไรอีกครั้ง แม้คาดว่าจะบันทึกขาดทุนจากสต็อกน้ำมันประมาณ US$6/bbl แต่ค่าการกลั่นสูง US$8-10/bbl สามารถ Offset ผลขาดทุนจากสต็อกน้ำมันได้ 2) ราคาปัจจุบัน ซื้อขายที่ระดับ PE 8-10x ต่ำกว่าตลาด ขณะที่ให้อัตราผลตอบแทนจากเงินปันผล 4.4-5.3% 3) BCP มีรายได้จากธุรกิจขายไฟฟ้า (Solar Firm) ช่วยทำให้ผลการดำเนินงานมีเสถียรภาพมากขึ้น และ 4) ทางเทคนิคมีสัญญาณฟื้นตัว เป้าหมายระยะสั้นที่ BCP (34.75), TOP (52.75/55.0) และ PTTGC (55-55.5)
 
หุ้นที่น่าสนใจทางเทคนิค
BCP “ซื้อ” ราคาหุ้นแกว่งตัวในกรอบสามเหลี่ยม มีจังหวะดีดตัวขึ้นผ่านเส้นค่าเฉลี่ย 3เดือน เครื่องมือ DI+ จ่อตัด DI- คาดว่าจะสามารถแกว่งตัวขึ้นไปทดสอบแนวต้าน  34.50  บาท มีเป้าหมายถัดไปที่บริเวณ 36.00 บาท
OFM “ซื้อ” ราคาหุ้นฟื้นตัวขึ้นด้วยรูปแบบ Flag พร้อมปริมาณการซื้อขายหนาแน่น คาดว่าจะแกว่งตัวขึ้นได้ต่อเนื่อง มีแนวต้านแรก 64.00 บาท และถัดไปที่ 68.00 บาท
SST “ซื้อ” ราคาหุ้นฟื้นดีดตัวกลับขึ้นมายืนเหนือเส้นค่าเฉลี่ย 3 เดือนได้อีกครั้ง เครื่องมือ DI+ ตัด DI- ขึ้นไป เป็นจังหวะซื้อเก็งกำไร มีแนวต้านแรกที่ 28.00 บาทและเป้าหมายถัดไปที่ 29.00 บาท
BTC “ซื้อ” ราคาหุ้นแกว่งตัวฟื้นขึ้นมายืนเหนือเส้นค่าเฉลี่ยระยะ 1 เดือน พร้อมปริมาณการซื้อขายโดดเด่น เป็นจังหวะซื้อเก็งกำไรตามการฟื้นตัว มีแนวต้านแรกที่บริเวณ  1.45 บาท และถัดไปที่ 1.54 บาท
 
Futures แนวรับ          แนวต้าน
SET50      1010           1020
               1000           1040
Gold        18500          18800
               18350          19000
Oil           1820           1850
               1780           1900